Wani Bawan Allah ya sa kudi ga wadanda su ka fada masa aikin da Buhari yayi a bangaren ilmi da kiwon lafiya ▷ Legit.ng
Wani Bawan Allah ya sa kudi ga wadanda su ka fada masa aikin da Buhari yayi a bangaren ilmi da kiwon lafiya
2 months ago 1156 views by Muhammad Malumfashi
Mun samu labari cewa an kalubalanci magoya bayan Shugaban kasa Muhammadu Buhari su fadi manyan ayyukan da Gwamnatin nan tayi wajen inganta harkar kiwon lafiya a Najeriya.
Jama'a sun kalubalanci Magoya bayan Buhari su lissafo ayyukan da aka yi a kiwon lafiya
Wani Bawan Allah mai suna Malam Nafiu T. ya nemi wadanda ke goyon bayan Gwamnatin Shugaban kasa Buhari su fadi wani asibiti da Gwamnatin nan ta gyara ta sa kayan aiki a cikin shekaru 3 da tayi a kan karagar mulkin Najeriya.
Har wa yau wannan Bawan Allah ya kuma nemi a fada masa wata makarantar Jami’a da Shugaba Buhari ya gyara da kayan karatu. Fiye da kwana guda kenan da wannan Bawan Allah ya aika wannan kalubale amma har yanzu shiru.
KU KARANTA: Shugaba Buhari da manyan APC su na wani taro a Villa
Kamar yadda mu ka samu labari, Nafiu yayi alkawarin zai biya N10, 000 ga duk wanda ya iya fadin Jami’ar da aka gyara ko kuma asibitin da aka kawata da kayan aiki bayan hawan Gwamnatin Jam’iyyar APC ta Shugaban Kasa Muhammadu Buhari.
A baya kun ji tsohon Mataimakin Shugaban Kasa Atiku Abubakar yace Gwamnatin Buhari ba za ta iya shawo karshen matsalar talauci da tattalin arziki ba. Atiku ya kuma soki watsi da harkar lafiya da Gwamnatin Shugaba Buhari tayi a kasar.
Wani ya nemi Magoya bayan Buhari su zayyano aikin da aka yi a harkar kiwon lafiya. An kalubalanci magoya bayan Shugaban kasa Buhari su fadi aikin da aka yi a makarantu da asibitoci su samu N10, 000.
Jamb 2018 Diezani Alison-Madueke School of nursing in Nigeria Nigerian female native styles Application letter for a job vacancy
Ba kanta: Gwamnati ta bankado kamfanin sarrafa shinkafa mai guba a Najeriya